**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 41. sjednice Upravnog vijeća**

**Doma zdravlja Karlovac, održane dana**

**30. lipnja 2021. godine**

**Karlovac, lipanj 2021.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1211/2-21**

**Karlovac, 30. lipanj 2021. godine**

**Z A P I S N I K**

s **41. sjednice** Upravnog vijeća Doma zdravlja Karlovac, održane dana 30. lipnja 2021. godine s početkom u 9,44 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno mjerama Stožera civilne zaštite Republike Hrvatske vezano uz epidemiju bolesti COVID-19.

Poziv s materijalima za 41. sjednicu Upravnog vijeća Doma zdravlja Karlovac dostavljen je članovima Upravnog vijeća dana 25. lipnja 2021. godine putem e-pošte i putem dostavljača (Dostavnica Br. 12-1211/21) zbog količine materijala.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 30. lipnja 2021. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

-D N E V N I R E D

1. Usvajanje Zapisnika s 40. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec svibanj 2021. godine
3. Utvrđivanje potrebe zapošljavanja
4. Donošenje Pravilnika o izmjenama i dopunama Pravilnika o unutarnjem ustroju

i sistematizaciji radnih mjesta Doma zdravlja Karlovac

1. Donošenje Odluke o zakupu poslovnog prostora
2. Donošenje Cjenika za djelatnost zdravstvene zaštite žena
3. Različito

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 40. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 41. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 40. sjednice Upravnog vijeća Doma zdravlja Karlovac održane dana 31. svibnja 2021. godine.

Članak 2.

Ova Odluka stupa na snagu danom donošenja.

**Točka 2.**

Na temelju pisanih materijala dostavljenih u prilogu Poziva za 41. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec svibanj 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja

**Točka 3.**

Na temelju pisanih materijala dostavljenih u prilogu Poziva za 41. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeće odluke:

O D L U K A

Članak 1.

Utvrđuje se potreba zapošljavanja:

1. doktora medicine specijalista ginekologije i opstetricije ili doktora medicine specijalista ginekologije i opstetricije, užeg specijalista, jednog izvršitelja/ice na neodređeno vrijeme, i

2. medicinske sestre/medicinskog tehničara, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Radi preuzimanja zdravstvene skrbi pacijenata ordinacije zdravstvene zaštite žena na lokaciji Dr. V. Mačeka 48, Karlovac od 1. srpnja 2021. godine, zbog prestanka rada g. Berislava Kekića, dr. med. spec. ginekologije i opstetricije, radi odlaska u mirovinu, sukladno čl. 3.a st. 3. Odluke o izmjenama i dopunama odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN br. 22/2020, potrebno je zaposliti doktora medicine specijalista ginekologije i opstetricije ili doktora medicine specijalista ginekologije i opstetricije, užeg specijalista, jednog izvršitelja/ice na neodređeno vrijeme i medicinske sestre/medicinskog tehničara, jednog izvršitelja/ice na neodređeno vrijeme, za rad u ordinaciji zdravstvene zaštite žena nakon odlaska u mirovinu g. Berislava Kekića, dr. med. spec. ginekologije i opstetricije.

Slijedom navedenog, donosi se Odluka kao u izreci.

O D L U K A

Članak 1.

Utvrđuje se potreba zapošljavanja:

1. doktora medicine specijalista opće/obiteljske medicine ili doktora medicine, jednog izvršitelja/ice na neodređeno vrijeme, i

2. medicinske sestre/tehničara, jedan izvršitelj/ica na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Na temelju Rješenja Ministarstva zdravstva Klasa: UP/I-543-05/99-03/1515, Urbroj: 534-03-1-1/5-21-22 od 2. lipnja 2021. g. kojim se odbija gđi Višnjici Gvozdić Matijević, dr. med. spec. med. rada, zahtjev za produljenje rada u mreži javne zdravstvene službe, u privatnoj praksi u ordinaciji opće medicine na adresi Karlovac, Dr. V. Mačeka 48, nakon navršenih 65 godina života, sukladno čl. 3.a st. 3. Odluke o izmjenama i dopunama odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN br. 22/2020, i dopisu Karlovačke županije od 17. lipnja 2021. kojim se daje suglasnost da Dom zdravlja Karlovac preuzme skrb o osiguranicima navedene ordinacije, potrebno je zaposliti na neodređeno vrijeme doktora medicine specijalista opće/obiteljske medicine ili doktora medicine, jednog izvršitelja/ice i medicinske sestre/tehničara, jednog izvršitelj/ice na neodređeno vrijeme, za rad u ordinaciji opće/obiteljske medicine nakon odlaska u mirovinu gđe Višnjice Gvozdić-Matijević, dr. med. spec. med. rada od 1. srpnja 2021. godine.

Slijedom navedenog, donosi se Odluka kao u izreci.

O D L U K A

Članak 1.

Utvrđuje se potreba zapošljavanja:

1. vozača sanitetskog vozila u Odsjeku sanitetskog prijevoza, jednog izvršitelja/ice na određeno vrijeme radi zamjene privremeno odsutnih radnika zbog bolovanja i godišnjeg odmora.

Članak 2.

Ova Odluka stupa na snagu danom donošenja.

Obrazloženje

Zbog povećanog broja sanitetskog prijevoza uslijed epidemije bolesti COVID-19, a radi osiguravanja dostupnosti i kontinuiteta zdravstvene zaštite, potrebno je ishoditi suglasnost za zapošljavanja vozača sanitetskog vozila u Odsjeku sanitetskog prijevoza, jednog izvršitelja/ice na određeno vrijeme radi zamjene privremeno odsutnih radnika zbog bolovanja i godišnjeg odmora.

Slijedom navedenog, donosi se Odluka kao u izreci.

**Točka 4.**

U privitku Poziva za 41. sjednicu dostavljen je prijedlog Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac za koji je sukladno čl. 150. Zakona o radu (NN br. 93/14, 127/17 i 98/19) provedeno prethodno savjetovanje s Radničkim vijećem Doma zdravlja. Izmjene koje su predlažene odnosile su se na izmjenu uvjeta radnog mjesta u organizacijskoj jedinici 1. Uprava, pod rednim brojem 4. Pomoćnik ravnatelja za sestrinstvo – glavna sestra Doma zdravlja, budući da je do sada za navedeno radno mjesto billa predviđena viša stručna sprema, a zbog složenosti poslova potrebno je bilo omogućiti kao uvjet i visoku stručnu spremu odnosno stručno zvanje magistra sestrinstva. S obzirom da Zakon o zdravstvenoj zaštiti (NN br. 100/18, 125/19 i 147/20) ne propisuje obvezu polaganja stručnog ispita za prvostupnice sestrinstva i magistre sestrinstva, navedeni uvjet je brisan.

Slijedom navedenog, Upravno vijeće je temeljem čl. 19. i 42. Statuta jednoglasno s pet glasova ZA donijelo sljedeću

O D L U K U

Članak 1.

Donosi se Pravilnik o izmjenama i dopunama Pravilnika o unutarnjem ustroju i sistematizaciji radnih mjesta Doma zdravlja Karlovac, koji se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

U privitku Poziva za 41. sjednicu Upravnog vijeća dostavljen je Prigovor gđe Branke Stanić, dr. med. spec. ginekologije i opstetricije, koji je Dom zdravlja Karlovac zaprimio 17. lipnja 2021., sa zahtjevom za smanjenjem površine poslovnog prostora koji je imenovanoj na temelju odluke Upravnog vijeća dan u zakup.

S obzirom na opravdanost zahtjeva , Upravno vijeće je da temeljem čl. 264. st. 2. i 4. Zakona o zdravstvenoj zaštiti i čl. 19. Statuta Doma zdravlja Karlovac jednoglasno s pet glasova Za donijelo sljedeću

O D L U K U

Članak 1.

Branki Stanić, dr. med. spec. ginekologije i opstetricije, OIB 61144991280, daje se u zakup poslovni prostor na adresi Dr. Vladka Mačeka 48, Karlovac, ukupne površine 96,72 m2, za obavljanje zdravstvene djelatnosti zdravstvene zaštite žena u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Stupanjem na snagu ove Odluke stavlja se izvan snage Odluka Broj: 12-1482/19 donesena na 19. sjednici Upravnog vijeća Doma zdravlja Karlovac održanoj 29. kolovoza 2019. godine.

Članak 4.

Ova Odluka stupa na snagu danom donošenja.

O b r a z l o ž e n j e

Branka Stanić, dr. med. spec. ginekologije i opstetricije, OIB 61144991280, dosadašnji zakupac poslovnog prostora Doma zdravlja Karlovac u kojem je obavljala djelatnost zdravstvene zaštite žena, podnijela je Upravnom vijeću Doma zdravlja Karlovac temeljem članka 264. Zakona o zdravstvenoj zaštiti Zahtjev za donošenje Odluke o zakupu poslovnog prostora radi obavljanja djelatnosti u privatnoj praksi u ordinaciji na temelju kojeg je Upravno vijeće Doma zdravlja Karlovac na 19. sjednici održanoj 29. kolovoza 2019. godine donijelo Odluku kojom se imenovanoj daje u zakup poslovni prostor na adresi Dr. Vladka Mačeka 48, Karlovac, ukupne površine 107,97 m2, za obavljanje zdravstvene djelatnosti zdravstvene zaštite žena u privatnoj praksi. Imenovana je 17. lipnja 2021. godine podnijela Prigovor na površinu poslovnog prostora i zatražila smanjenje površine hodnika u okviru poslovnog prostora, što je prihvaćeno, jer hodnik koriste i ostale ordinacije, odnosno korisnici poslovnog prostora na navedenoj lokaciji. U poslovnom prostoru iz članka 1. ove Odluke, imenovana će obavljati zdravstvenu djelatnost zdravstvene zaštite žena.

Slijedom navedenog odlučeno je kao u dispozitivu ove Odluke.

**Točka 6.**

U privitku Poziva Upravnom vijeću je dostavljen prijedlog Cjenika usluga zdravstvene zaštite žena, koji se primjenjuje kad troškove usluga snosi pacijent osobno, budući da Dom zdravlja Karlovac od 1. srpnja 2021. godine preuzima zdravstvenu skrb pacijenata ordinacije zdravstvene zaštite žena na lokaciji Dr. V. Mačeka 48, Karlovac, zbog prestanka rada g. Berislava Kekića.

Slijedom navedenog, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Donosi se Cjenik usluga zdravstvene zaštite žena, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni, a primjenjuje se od 1. srpnja 2021. godine.

Članak 3.

Ova Odluka stupa na snagu danom donošenja.

**Točka 7.**

Dom zdravlja Karlovac je izvijestio Upravno vijeće o primitku Zahtjeva gđe Valerije Žapčić, bivše zaposlenice Doma zdravlja Karlovac, od 1. lipnja 2021. godine, za isplatu razlike plaće u razdoblju od prosinca 2015. do studenog 2016. godine. Budući da predmetni Zahtjev nije obuhvaćen Odlukom Upravnog vijeća o isplati razlike plaće radnicima Doma zdravlja Karlovac, Broj: 12-663/21, donesenom na 38. sjednici održanoj 31.3.2021. godine, predlaženo je Upravnom vijeću razmatranje podnesenog Zahtjeva na nekoj od sljedećih sjednica.

Po iscrpljenom dnevnom redu, rad sjednice završio je 30.6.2021. g. u 15.10 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte